अपनी काबिलियत को ही सर्वोपरि मानता होगा। जहां तक रोजगार की बात की जाए तो आज किसी एक पत्रकारिता अदारे में जॉब सिक्योर ही कहां रही है? सब कॉंट्रेक्ट सिस्टम। आपको यदि सिर्फ अपनी काबिलियत पर गरूर है तो यह व्यर्थ है। इस तरह का संताप कई लेखन के धनी भोग चुके हैं और आगे भी भोगते रहेंगे हमारे इंडिया में। बात किसी भी बड़े अखबार की हो, चाहे वो दिल्ली में हो, मुंबई में हो और या फिर चंडीगढ़ में। सब जगह एक जैसा माहौल है। फिर अखबार किसी एक की दुकानदारी हो या छद्म रूप से ट्रस्ट बना दिया गया हो। सब एक ही थैली के चट्टे-बट्टे हैं। धिक्कार है, ऐसे शोषणकर्ता मालिकों, ट्रस्टों और पत्रकारों के बल पर यूनियनें बना का अपनी रोटियां सेंकने वाले सरकारों में पत्रकारों के हकों का दिखावटी झंड़ा उठा कर चलने वालों पर। अपने अंतिम क्षणों में सौमित्र यही सोच रहा होगा कि कोई उसकी सुध लेगा लेकिन उसे क्या पता था कि कौन आएगा यहां कोई भी न आया होगा, मेरा दरवाजा हवाओं ने हिलाया होगा।